અમદાવાદ સહિત રાજ્યભરમાં ધામધૂમપુર્વક દિવાળીના મહાપર્વનો ધનતેરસથી પ્રારંભ થઈ ચુક્યો છે. ત્યારે આ દિવાળી પર્વ દરમિયાન રાજ્યમાં કોઈ અનિચ્છનિય બનાવ ન બને તે માટે સુરક્ષા વ્યવસ્થા સઘન કરી દેવાઈ છે. ખાસ કરીને રાજ્યના ધાર્મિક સ્થળો, મોટા શહેરો, રેલવે સ્ટેશનો અને એરપોર્ટની સુરક્ષામાં વધારો કરાયો છે. તેમાંય દિવાળીના તરત બાદ જ રાજ્યમાં સ્થાનિક સ્વરાજ્યની ચુંટણીઓ યોજાવાની હોવાથી સુરક્ષા વ્યવસ્થા પ્રત્યે ખાસ તકેદારી રાખવામાં આવી રહી છે.